pythainlp/thai_wikipedia_clean_20230101 huggingface dataset:
เมื่อวันที่ 24 พฤษภาคม ค.ศ. 2021 มาตาอาฟาสาบานตนด้วยตนเองเข้าดำรงตำแหน่งนายกรัฐมนตรีซามัว ขณะที่ตูอีลาเอฟา อาอีโอโน ซาลีเลเล มาลีเอเลเงาอี นายกรัฐมนตรีคนปัจจุบันยังปฏิเสธที่จะให้การยอมรับเธอ อย่างไรก็ตามในวันเดียวกัน สหพันธรัฐไมโครนีเซียเป็นรัฐบาลต่างชาติชาติแรกที่ให้การยอมรับรัฐบาลมาตาอาฟา ต่อมาในวันที่ 27 พฤษภาคม ปาเลาเป็นประเทศที่สองที่ให้การยอมรับเธอในฐานะนายกรัฐมนตรี ขณะที่หมู่เกาะมาร์แชลล์ให้การยอมรับมาตาอาฟาโดยปริยาย เนื่องจากพวกเขาได้ออกมาชื่นชมและสนับสนุนคำแถลงของเดวิด ปานูเอลโล (ประธานาธิบดีประเทศไมโครนีเซีย) และมีความเห็นตรงกันในการให้ความสำคัญในการสนับสนุนหลักกฎหมายและคุณค่าประชาธิปไตยในภูมิภาคหมู่เกาะแปซิฟิก
รายชื่อศิลปินเคป็อปชาย
รายชื่อศิลปินเคป็อปชาย เป็นบทความที่รวบรวมรายชื่อศิลปินเดี่ยวชายจากประเทศเกาหลีใต้หรือเคป็อป ดังรายชื่อต่อไปนี้ (เรียงตามตัวอักษรชื่อในภาษาอังกฤษ)
Jihoon
โสมนัส (แก้ความกำกวม)
โสมนัส หมายถึง ความแช่มชื่น ปลื้มใจ สุขใจ เป็นหนึ่งใน เวทนา 5 นอกจากนี้ยังอาจหมายถึง:
รายชื่อนักดนตรีเค-ป็อป
วัดใหญ่โพหัก
วัดใหญ่โพหัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพหัก อำเภอบางแพ จังหวัดราชบุรี ที่ดินตั้งวัดมีเนื้อที่ 40 ไร่ มีที่ธรณีสงฆ์ จำนวน 2 แปลง เนื้อที่ 25 ไร่
วัดใหญ่โพหักมีประวัติเกี่ยวข้องกับตำนาน "พญากง พญาพาน" กล่าวว่า พญาพานได้ยกทัพเพื่อจะไปรบกับพญากงผู้เป็นบิดา ผ่านมาบริเวณบ้านโพหักนี้ เห็นว่ามีทำเลที่เหมาะสม จึงได้หยุดพักไพร่พล เหล่าไพร่พลที่มาในกองทัพได้เอาศาสตราวุธที่นำมาด้วยไปพิงไว้กับต้นโพธิ์ ทำให้ต้นโพธิ์หักลงอันเป็นอาเพศ บอกเหตุว่าพญาพานจะกระทำบิตุฆาต ฆ่าบิดาของตน จึงเป็นชื่อของตำบลโพหัก
อีกเรื่องเล่า กล่าวว่าในสมัยกรุงศรีอยุธยาตอนปลาย พม่าได้ยกกองทัพมาตีกรุงศรีอยุธยาได้มาหยุดพักพล ณ ตำบลนี้ทหารพม่าได้เอาปืนใหญ่ที่นำมาด้วย ไปวางพิงไว้กับต้นโพธิ์ ทำให้ต้นโพธิ์หักลง จึงเรียกที่หมายของการพบปะกันว่า ตำบลโพหัก อีกเรื่องเล่า กล่าวว่า เมื่อกรุงศรีอยุธยาแตกราษฎรจากกรุงศรีอยุธยาได้พากันอพยพหนีภัยสงครามโดยมีการใช้เกวียนบรรทุกทรัพย์สมบัติต่าง ๆ หนีการปล้นสะดมของทหารพม่ามาถึงที่แห่งนี้ ไม่สามารถเดินทางต่อไปได้ จึงได้หยุดแล้วเอาทรัพย์สมบัติที่ขนมากองและแขวนไว้กับต้นโพธิ์ ทำให้ต้นโพธิ์หักลง จึงเรียกสถานที่ดังกล่าวว่า บ้านโพหัก และมีการสร้างวัดขึ้น จากข้อมูลกรมการศาสนา ระบุว่าวัดตั้งเมื่อ พ.ศ. 2277 ได้รับพระราชทานวิสุงคามสีมาเมื่อ พ.ศ. 2493
อาคารเสนาสนะที่สำคัญ ได้แก่ อุโบสถหลังเก่า ประวัติกล่าวว่าสร้างขึ้นในสมัยเจ้าประคุณในโกษฐ หรือ หลวงพ่อทองดี อดีตเจ้าอาวาส ภายในอุโบสถเป็นที่ประดิษฐานพระพุทธรูปปั้นลงรัก ปิดทอง ขนาดใหญ่ประทับนั่ง แสดงปางมารวิชัย ศาลาการเปรียญ หอสวดมนต์ กุฏิสงฆ์ ศาลาอเนกประสงค์ ศาลาบำเพ็ญกุศล วิหารอุดหลังเก่า ภายในวิหารเป็นที่ประดิษฐานพระพุทธรูปหินทรายแดง ลงรัก ปิดทอง เป็นศิลปะสมัยกรุงศรีอยุธยาตอนปลาย จำนวน 2 องค์ และ มณฑปประดิษฐานรอยพระพุทธบาท เป็นอาคารก่ออิฐ ถือปูน ปัจจุบันเหลืออยู่เฉพาะส่วนฐาน และกำแพงบางส่วน
กอตอลิน กอริโก
กอตอลิน กอริโก (; เกิด 17 มกราคม ค.ศ. 1955) เป็นนักชีวเคมีชาวฮังการีผู้เชี่ยวชาญด้านกลไกที่อาศัยอาร์เอ็นเอเป็นสื่อกลาง งานวิจัยของเธออยู่ในการพัฒนาเอ็มอาร์เอ็นเอที่ถอดรหัสนอกกาย (in vitro-transcribed) สำหรับการบำบัดด้วยโปรตีน ตั้งแต่ ค.ศ. 2013 เธอเป็นรองประธานและได้รับเลื่อนตำแหน่งเป็นรองประธานอาวุโสใน ค.ศ. 2019 ณ บริษัทไบออนเทค อาร์เอ็นเอฟาร์มาซูติคัลส์ นอกจากนี้ยังเป็นศาสตราจารย์วุฒิคุณ ณ มหาวิทยาลัยเพนซิลเวเนีย
งานของกอริโกรวมถึงการวิจัยทางวิทยาศาสตร์เรื่องการกระตุ้นภูมิคุ้มกันที่อาศัยอาร์เอ็นเอเป็นสื่อกลาง ส่งผลให้เกิดการค้นพบการดัดแปรนิวคลีโอไซด์ซึ่งยับยั้งการตอบสนองทางภูมิคุ้มกันต่ออาร์เอ็นเอ ร่วมกับนักวิทยาภูมิคุ้มกันชาวอเมริกัน ดรูว์ ไวส์แมน ซึ่งเป็นกระบวนการซึ่งถูกมองว่าทำให้ใช้เอ็มอาร์เอ็นเอในการรักษาได้ เธอเป็นเจ้าของสิทธิบัตรการใช้อาร์เอ็นเอแบบไม่กระตุ้นภูมิคุ้มกันและมีการดัดแปรนิวคลีโอไซด์ในสหรัฐร่วมกับไวส์แมน บริษัทไบออนเทคและโมเดอร์นาขออนุญาตใช้เทคโนโลยีดังกล่าวในการผลิตวัคซีนโควิด-19 สำหรับบริษัทของตน
Katalin Karikó
มูนไนท์
มูนไนท์  เป็นละครโทรทัศน์สัญชาติอเมริกันที่กำลังออกอากาศซึ่งสร้างโดย เจเรมี สเลเตอร์ สำหรับบริการสตรีมมิ่งทางดิสนีย์+ โดยอิงจากตัวละครมาร์เวลคอมิกส์ที่มีชื่อเดียวกัน ตั้งอยู่ในจักรวาลภาพยนตร์มาร์เวล (MCU) โดยมีเรื่องราวต่อเนื่องกับภาพยนตร์ของแฟรนไชส์ ซีรีส์นี้ผลิตโดยมาร์เวลสตูดิโอส์ โดยมีสเลเตอร์รับหน้าที่เป็นหัวหน้านักเขียน
โอสการ์ อิซาอัก แสดงเป็น Marc Spector / Moon Knight ซีรีส์นี้ประกาศในเดือนสิงหาคม พ.ศ. 2562 โดยว่าจ้างสเลเตอร์ ในเดือนพฤศจิกายน Mohamed Diab ได้รับการว่าจ้างให้กำกับซีรีส์หลายตอนในเดือนตุลาคมปี 2563 โดยมีผู้กำกับ โมฮาเหม็ด ดิอาบ, จัสติน เบนสัน และ แอรอน มัวร์เฮด ร่วมกำกับซีรีส์ในเดือนมกราคมปี 2564 เมื่ออิซาอักได้รับการยืนยันให้แสดง การถ่ายทำเริ่มขึ้นในปลายเดือนเมษายน 2564 ในบูดาเปสต์
"มูนไนท์" มีกำหนดฉายในวันที่ 30 มีนาคม พ.ศ. 2565 ประกอบด้วยหกตอน และเป็นส่วนหนึ่งของของ MCU
อีเอฟแอลลีกทู ฤดูกาล 2020–21
อีเอฟแอลลีกทู ฤดูกาล 2020–21 (หรือที่เรียกว่า สกาย เบท ลีกทู ด้วยเหตุผลด้านการสนับสนุน) เป็นฤดูกาลที่ 17 ของฟุตบอลลีกทู ภายใต้ชื่อปัจจุบันและเป็นฤดูกาลที่ 29 ภายใต้รูปแบบการแบ่งลีกปัจจุบัน
ทีมด้านล่างนี้ได้มีการเปลี่ยนดิวิชันนับตั้งแต่ฤดูกาล 2019–20.
โอโนะ โกโรเอมง
โอโนะ โกโรเอมง  เป็นประติมากรชาวญี่ปุ่นในคริสต์ศตวรรษที่ 13 ปีเกิดและปีเสียชีวิตของเขาไม่เป็นที่ทราบแน่ชัด
โกโรเอมงเป็นช่างในศิลปะสกุลเคซึ่งรุ่งเรืองในยุคคามากูระ นอกจากผลงานศิลปะแล้ว มีบันทึกชีวิตโกโรเอมงเพียงเล็กน้อย คาดกันว่าเขา (หรือไม่ก็ทันจิ ฮิซาโมโตะ) อาจเป็นผู้หล่อ "พระพุทธรูปใหญ่" ("ไดบุตสึ") ที่โคโตกูอิงในช่วง ค.ศ. 1252
Moon Knight (TV series)
สึบะซะโวะฮิโระเงะเตะ/อะอิวะคุระยะมิโนะนะกะเดะ
ตำบลสบแม่ข่า
สบแม่ข่า เป็นตำบล 1 ใน 11 ของอำเภอหางดง จังหวัดเชียงใหม่ เป็นที่ตั้งของวัดไชยสถานเป็นวัดเก่าแก่แห่งหนึ่งในอำเภอหางดง วัดศรีวารีสถาน (วัดน้ำโท้ง) เดิมเป็นพื้นที่ของตำบลสันผักหวาน ตำบลบ้านแหวน และตำบลขุนคง ซึ่งแยกตำบลออกมาตั้งในปี พ.ศ. 2490 และเป็นตำบลที่มีพื้นที่และประชากรน้อยที่สุดในอำเภอหางดง
ตำบลสบแม่ข่ามีอาณาเขตติดต่อกับอำเภอและจังหวัดใกล้เคียงดังนี้
ตำบลสบแม่ข่าแบ่งพื้นที่การปกครองออกเป็น 5 หมู่บ้าน ได้แก่
ท้องที่ตำบลสบแม่ข่า มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลสบแม่ข่า ครอบคลุมพื้นที่ตำบลสบแม่ข่าทั้งหมด ซึ่งเป็นสภาตำบลสบแม่ข่าที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลสบแม่ข่าในวันที่ 25 ธันวาคม พ.ศ. 2539
พื้นที่ตำบลสบแม่ข่าประกอบด้วยหมู่บ้านทั้งสิ้นจำนวน 5 หมู่บ้าน มีจำนวนประชากร 2,507 คน แบ่งเป็นชาย 1,235 คน หญิง 1,272 คน (เดือนธันวาคม 2564) เป็นตำบลที่มีจำนวนประชากรน้อยที่สุดในอำเภอหางดง
หมื่นพรหมสมพัตสร (มี)
หมื่นพรหมสมพัตสร (มี) [พฺรม-สม-พัด-สอน] เป็นกวีและจิตรกรในแผ่นดินพระบาทสมเด็จพระนั่งเกล้าเจ้าอยู่หัว ศึกษาทางธรรมจนรู้แจ้งในภาษาไทย บาลี และสันสกฤต สามารถแต่งคำประพันธ์ประเภทกาพย์ กลอน จนมีชื่อเสียงโด่งดัง มีผลงานบทประพันธ์อาทิ นิราศถลางหรือนิราศฉลาง นิราศเดือน นิราศพระแท่นดงรัง นิราศสุพรรณ กลอนเพลงยาวสรรเสริญพระเกียรติพระบาทสมเด็จพระนั่งเกล้าเจ้าอยู่หัว และทศมูลเสือโค
นายมี หรือเสมียนมี คงจะเกิดในสมัยพระบาทสมเด็จพระพุทธยอดฟ้าจุฬาโลกมหาราช ราวปีเถาะ พ.ศ. 2338 หรือปีมะโรง พ.ศ. 2339 เป็นบุตรพระโหราธิบดี บ้างสันนิษฐานว่า คือพระโหราธิบดี (โลกเนต) พ.ศ. 2300 –2355 หรือพระโหราธิบดี (สมุ) พ.ศ. 2300–2371 หรือพระโหราธิบดี (ชุม) ซึ่งเป็นโหรมีชื่อว่าชำนาญวิชาสุริยาตรพยากรณ์ แตกฉานในอักษรสมัยทั้งเป็นอาจารย์บอกพระปริยัติธรรมแก่พระภิกษุและสามเณรและมีสำนักอยู่ที่วัดพระศรีรัตนศาสดาราม ส่วนมารดาชื่อใดไม่ปรากฏ
เมื่อบวชอยู่ในวัดพระเชตุพนวิมลมังคลาราม ในสมัยสมเด็จกรมพระปรมานุชิตชิโนรสทรงครองวัด ร่วมสมัยกับพระภิกษุสุนทรภู่ เป็นศิษย์ของสุนทรภู่ ดังที่ได้เขียนเล่าไว้ในวรรณคดีที่แต่งหลายเรื่อง เช่น กล่าวไว้ในนิราศถลางว่า "ฉันเป็นศิษย์สุนทรยังอ่อนศักดิ์ พิไรรักมิ่งมิตรกนิษฐา" ผลงานประพันธ์บางเรื่องของนายมี บ้างมีความเข้าใจว่าเป็นผลงานของสุนทรภู่ เช่น นิราศพระแท่นดงรัง และนิราศสุพรรณ นอกจากนี้นายมียังมีความรู้ทางดนตรีและเป็นผู้บอกสักวาด้วย
ต่อมานายมีได้เข้าเป็นมหาดเล็กช่างเขียนในกรมช่างเขียนมหาดเล็กฝ่ายพระบรมมหาราชวัง มีส่วนร่วมในการเขียนภาพจิตรกรรมฝาผนังที่พระระเบียงวัดพระศรีรัตนศาสดารามทำให้ได้รับสมญานามว่า "นายมีลงกาใหม่" เหตุเพราะมีความคิดริเริ่มที่แปลกใหม่ในการเขียนภาพจิตรกรรมเรื่อง "รามเกียรติ์" ตอนพระวิศวกรรมลงมาสร้างพระนครลงกาใหม่ให้แก่ทศกัณฐ์
จน พ.ศ. 2387 นายมีได้รับพระราชทานบรรดาศักดิ์เป็นหมื่นพรหมสมพัตสร นายอากรเมืองสุพรรณ นายมีถึงแก่กรรมเมื่อใดไม่ปรากฏหลักฐาน สันนิษฐานว่าคงก่อนสิ้นรัชกาลพระบาทสมเด็จพระนั่งเกล้าเจ้าอยู่หัว
เสมียนมี
ตำบลสันมหาพน
สันมหาพน เป็นตำบลในอำเภอแม่แตง จังหวัดเชียงใหม่ ณ พ.ศ. 2563 ตำบลนี้มีประชากร 6,425 คน แบ่งออกเป็น 10 หมู่บ้าน
สงครามพม่าตีเชียงใหม่ พ.ศ. 2345
วัดราษฎร์วัฒนาราม
วัดราษฎร์วัฒนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนางลี่ อำเภออัมพวา จังหวัดสมุทรสงคราม ปัจจุบันมีพระใบฎีกา กำพร้า อตฺตโนนาโถ เป็นเจ้าอาวาส
วัดราษฎร์วัฒนาราม เดิมชื่อ วัดใหม่ยายเกลียว ตามชื่อยายเกลียวนผู้อุทิศที่ดินให้สร้างวัด เนื้อที่ 8 ไร่ 13 ตารางวา ต่อมาได้บวชเป็นชีอยู่ที่วัดนี้ ที่หน้าอุโบสถมีตึกหลังเล็ก ๆ มีรูปปั้นของแม่ชีผู้นี้ เป็นอนุสรณ์อยู่ ที่วัดนี้จึงมีสำนักอุบาสิกาอยู่ด้วย อยู่ด้านหลังวัดห่างออกไป ผู้เริ่มสร้างวัดคือ พระครูสมุทรพัฒนคุณ (สวน สทาวโร) เจ้าอาวาสรูปแรก ท่าน ได้สร้างอุโบสถพร้อมพระพุทธรูปประจำอุโบสถไว้ หลังจากนั้น ประชาชนให้ความร่วมมือ ร่วมกันซื้อที่ดินถวายให้วัดอีก ปัจจุบันวัดจึงมีบริเวณกว้างถึง 22 ไร่เศษ ภายในวัดยังมีโรงเรียนประถมศึกษา ซึ่งเจ้าอาวาสรูปแรกเป็นผู้วางรากฐานอันมั่นคงให้แก่วัด จากข้อมูลกรมการศาสนา วัดตั้งเมื่อ พ.ศ. 2522 วัดได้รับพระราชทานวิสุงคามสีมา เมื่อ พ.ศ. 2526
สิ่งสำคัญได้แก่ พระประธานในอุโบสถสร้างมาพร้อมกับวัด เป็นพระพุทธรูปทองเหลืองปางสมาธิ และกุฏิสงฆ์ทรงไทย
Eddie Peng
วัดโขดทิมทาราม
วัดโขดทิมทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าประดู่ อำเภอเมืองระยอง จังหวัดระยอง เป็นวัดที่เก่าแก่ที่สุดในจังหวัดระยอง
วัดโขดทิมทาราม หรือ วัดโขด มีชื่อเรียกด้วยกันหลายชื่อ อาทิเช่น วัดโขด (ทิมราชธาราม) หรือ วัดโขด (ทิม ทราราม) กล่าวกันว่าที่ได้ชื่อเช่นนี้ เพราะพระยาระยองผู้เป็นเจ้าเมืองนั้นมีนามเดิมหรือนามจริงว่า "ทิม" เป็นผู้สร้างวัดนี้ แต่ชาวบ้านเรียกกันสั้น ๆ ว่า "วัดโขด" อันเนื่องมาจากวัดนี้มีที่มาจากที่ตั้งอยู่บนโขดทรายติดกับแม่น้ำระยอง สำหรับประวัติการสร้างวัด สร้างขึ้นประมาณ พ.ศ. 2007 แต่กรมศิลปากรแจ้งว่าวัดโขดสร้างเมื่อปี พ.ศ. 2113 สมัยสมเด็จพระนเรศวรมหาราช หลังจากที่เสียกรุงศรีอยุธยาครั้งแรกปีหนึ่ง ได้รับพระราชทานวิสุงคามสีมา เมื่อวันที่ 20 พฤษภาคม พ.ศ. 2527 และประกอบพิธีผูกพัทธสีมาเมื่อวันที่ 25 กุมภาพันธ์ พ.ศ. 2528
อุโบสถ (หลังเก่า) ลักษณะเป็นอาคารก่ออิฐถือปูนทรงโรง ผังรูปสี่เหลี่ยมผืนผ้าหลังคาเครื่องไม้ เดิมมุงด้วยกระเบื้องหางมนซ้อนกัน เครื่องลำยองปูนปั้น หน้าบันปูนปั้นลวดลายเครือเถาประดับด้วยตุ๊กตาเคลือบรูปสัตว์ อิทธิพลศิลปะจีน ปัจจุบันซ่อมแซมใหม่เป็นหลังคาเครื่องไม้มุงด้วยกระเบื้องลอนลูกฟูก สร้างมุข ลดเพิ่มเติมภายหลัง 1 ห้อง ด้านหน้ามีภาพจิตรกรรมฝาผนังรูปพุทธประวัติตอนมารผจญ ผนังด้านหลังก่อทึบ ด้านข้างมีช่องหน้าต่างด้านละ 5 บาน บานประตูหน้าต่างไม้ โดยรอบอุโบสถมีกำแพงแก้วล้อมรอบ มีเจดีย์มุมภายในเขตกำแพงแก้ว ภายในอุโบสถประดิษฐานพระพุทธรูปประธาน ปางมารวิชัย มีภาพจิตรกรรมฝาผนังฝีมือช่างพื้นบ้าน แต่สภาพชำรุดลางเลือนมาก แสดงภาพทศชาติชาดก ภาพกินรี และภาพวิถีชีวิตของผู้คนในยุคนั้น เจดีย์มุมลักษณะเป็นเจดีย์ย่อมุมไม้สิบสอง
นอกจากนี้วัดโขดยังคงเก็บรักษา สมุดข่อยโบราณ ไว้จำนวน 7 เล่ม ซึ่งแต่ละเล่มมีภาพลายเส้นรูปพระ นาง ยักษ์ และลิงฝีมือช่างโบราณสมัยอยุธยาและรัตนโกสินทร์
วัดโขดทิมธาราม
ลาโคนิคัส
ลาโคนิคัส (; ; ครองราชย์ใน 192 ปีก่อนคริสตกาล) เป็นกษัตริย์แห่งสปาร์ตาเท่าที่รู้จักองค์สุดท้าย ลาโคนิคัสถูกแต่งตั้งเป็นกษัตริย์หลังนาบิสถูกปลงพระชนม์ พระองค์เป็นเด็กผู้ชายที่น่าจะมีเชื้อพระวงศ์ ถูกเลี้ยงดูพร้อมกับพระราชโอรสหลายพระองค์ของนาบิส หลังจากฟิโลพิเมน นายพลชาวอะเคียน ยึดเมืองใน 192 ปีก่อนคริสตกาล สปาร์ตาจึงถูกบังคับให้เข้าร่วมสันนิบาตอะเคียน และตำแหน่งพระมหากษัตริย์ถูกยุบลง หลังถูกถอดถอนแล้ว ไม่มีใครทราบชะตาของลาโคนิคัสอีกเลย
การล่มสลายของเชโกสโลวาเกีย
ปราสาทฮาระ
ปราสาทฮาระ  เป็นปราสาทญี่ปุ่นในจังหวัดฮิเซ็ง (ปัจจุบันอยู่ที่มินามิชิมาบาระ) ในระหว่างการก่อกบฏชิมาบาระ (ค.ศ. 1637–1638) กบฏชาวไร่ถูกปิดล้อมที่นี่
หลังจากเหตุการณ์การก่อกบฏใน ค.ศ. 1637 รัฐโชกุนตัดสินใจขับไล่ชาวโปรตุเกสออกจากญี่ปุ่น ในขณะที่ชาวดัตช์ได้รับความเชื่อมั่นจากผู้มีอำนาจหลังจากพวกเขาทิ้งระเบิดใส่ปราสาทฮาระ จึงได้รับการผูกขาดในการค้าขายกับญี่ปุ่น
ส่วนหลงเหลือของปราสาทฮาระถูกตัดสินเป็นแหล่งมรดกโลกใน ค.ศ. 2018
List of Disney+ original programming
แอสเซมเบิลด์
รายชื่อโปรแกรมต้นฉบับของดิสนีย์พลัส
บีเออี173
บีเออี173  เป็นบอยกรุ๊ปสัญชาติเกาหลีใต้ที่ก่อตั้งโดย Pocketdol Studio (บริษัท ในเครือเอ็มบีเคเอนเตอร์เทนเมนต์) ในปี พ.ศ. 2563 วงนี้เปิดตัวเมื่อวันที่ 19 พฤศจิกายน 2563 โดยมีอีพีแรกชื่อ "Intersection: Spark"
ชื่อ BAE173 มาจาก "Before Anyone Else" และหมายเลข 173 หมายถึง 1 เป็นตัวเลขเพื่อความสมบูรณ์แบบและ 73 เป็นเลขนำโชคที่สมบูรณ์แบบ ชื่อกลุ่มจะออกเสียงโดยการออกเสียงตัวอักษรแต่ละตัวแล้วตามด้วยตัวเลข 1, 7, 3
บีทูบีโฟร์ยู
บีทูบีโฟร์ยู (; เขียนเป็น BTOB 4U) เป็นยูนิตย่อยที่สองอย่างเป็นทางการของบอยกรุ๊ปเกาหลีใต้บีทูบี ที่ก่อตั้งภายใต้คิวบ์เอนเตอร์เทนเมนต์ กลุ่มย่อยประกอบด้วยสมาชิกที่ผ่านการเกณฑ์ทหารแล้ว ได้แก่ อึนกวัง, มินฮยอก, ชางซอบ และเพเนียลซึ่งได้รับการยกเว้นการเกณฑ์ทหาร พวกเขาเดบิวต์เมื่อวันที่ 16 พฤศจิกายน พ.ศ. 2563 ด้วยอีพีชื่อ "Inside", และได้เดบิวต์บนเวทีในรายการ "Show Champion" ของ MBC Music เมื่อวันที่ 18 พฤศจิกายน
BtoB 4U
ดีเคบี
ดีเคบี (; ออกเสียงว่า "Darkbe") เป็นวงบอยแบนด์ที่มีสมาชิก 9 คนจากเกาหลีใต้ วงนี้เปิดตัวในวันที่ 3 กุมภาพันธ์ 2563 ด้วยการเปิดตัวอีพีชื่อ "Youth" และซิงเกิ้ลนำ "Sorry Mama"
DKB (band)
ดริปปิน
ดริปปิน (, เขียนเป็น DRIPPIN) เป็นบอยกรุ๊ปสัญชาติเกาหลีใต้ที่ก่อตั้งโดยอุลลิมเอนเตอร์เทนเมนต์ในปี พ.ศ. 2563 วงนี้เปิดตัวในวันที่ 28 ตุลาคม พ.ศ. 2563 พร้อมกับอีพีเปิดตัวชื่อ "Boyager"
Drippin
Greek Revolution
เอลลาส
เอลลาส (; ออกเสียงว่า "El-Last" และเรียกกันทั่วไปว่า E'LAST) หรือที่รู้จักกันในชื่อก่อนหน้านี้ว่า อีบอยซ์ (이보이즈) เป็นกลุ่มสมาชิกแปดคนจากเกาหลีใต้ ก่อตั้งโดยอีเอนเตอร์เทนเมนต์ พวกเขาเดบิวต์เมื่อวันที่ 9 มิถุนายน พ.ศ. 2563 ด้วยมินิอัลบั้มแรกชื่อ "Day Dream" และซิงเกิล "Swear" (, "Knight's Oath")
เอลลาสเป็นวงไอดอลวงแรกจากอีเอนเตอร์เทนเมนต์ เอลลาสย่อมาจากคำว่า "Everlasting" ที่มีความหมายว่า นิรันดร และ ความไม่มีสิ้นสุด วอนฮยอกและวอนจุนเป็นสองคนที่เข้าร่วมรายการ "พรอดิวซ์เอ็กซ์ 101" และเป็นสมาชิกสองคนแรกที่เปิดตัวในชื่อ EBoyz ชเวอิน ราโน และซึงยอบได้เปิดตัวภายหลังเมื่อช่วงฤดูร้อน 2562
สมาชิกได้มีรายการเรียลลิตี้ชื่อ "Unlock", ก่อนการเดบิวต์อย่างเป็นทางการ เผยแพร่ผ่านยูทูบทางการของวงทุก ๆ วันศุกร์ แสดงให้เห็นถึงชีวิตประจำวันของสมาชิกและการเตรียมความพร้อมในการเดบิวต์
พวกเขาเดบิวต์วันที่ 9 มิถุนายน พ.ศ. 2563 ด้วยมินิอัลบั้ม Day Dream พร้อมเพลงไตเติ้ล Swear ราโน แบคกยอล วอนฮยอก และวอนจุนมีส่วนร่วมในการเขียนเพลงในอัลบั้ม
เมื่อวันที่ 11 พฤศจิกายน 2563 กลับมาด้วยมินิอัลบั้ม "Awake" พร้อมเพลงไตเติ้ล "Tears Of Chaos" วอนจุนไม่ได้เข้าร่วมในคัมแบคครั้งนี้เพราะตารางงานจากการเป็นพิธีกรรายการ Boni Hani ช่องอีบีเอส
เดือนเมษายน 2564 ได้ประกาศซับยูนิต E'LAST U ประกอบด้วย ชเวอิน ซึงยอบ โรมิน และ วอนจุน เดบิวต์วันที่ 19 พฤษภาคมด้วยดิจิตอลซิงเกิล " Remember" โดยมีเพลง "The beginning of spring" ในการโปรโมท
ในวันที่ 29 กันยายน 2564 ทางวงจะปล่อยซิงเกิ้ลอัลบั้มแรก Dark Dream
Greek Revolution of 1821
การปฏิวัติกรีซ ค.ศ. 1821
การปฏิวัติกรีซ
โรงเรียนประจำอินเดียนแคมลูปส์
โรงเรียนประจำอินเดียนแคมลูปส์  เคยเป็นโรงเรียนในระบบโรงเรียนประจำสำหรับชาวอินเดียนในแคนาดา และเคยเป็นโรงเรียนประจำที่ใหญ่ที่สุดในประเทศแคนาดา ตั้งอยู่ในรัฐบริติชโคลัมเบีย ประเทศแคนาดา มีนักเรียนมากถึง 500 คนในคริสต์ทศวรรษ 1950
โรงเรียนนี้ก่อตั้งใน ค.ศ. 1890 ดำเนินงานจนใน ค.ศ. 1969 ถูกรัฐบาลกลางเข้าถือครองกิจการเพื่อใช้เป็นที่พักโรงเรียนรายวัน จนกระทั่งปิดตัวลงใน ค.ศ. 1978 อาคารของโรงเรียนก็ยังมีอยู่จนทุกวันนี้ โดยอยู่ในพื้นที่ของ Tk’emlups te Secwepemc ซึ่งเป็นกลุ่มชาติพันธุ์ในหมู่เฟิตส์เนชันส์ (First Nations)
เริ่มแรก โรงเรียนนี้ใช้ชื่อว่า โรงเรียนอุตสาหกรรมแคมลูปส์ (Kamloops Industrial School) เปิดทำการใน ค.ศ. 1890 ต่อมาใน ค.ศ. 1893 จึงเปลี่ยนชื่อเป็น โรงเรียนประจำอินเดียนแคมลูปส์ มีวัตถุประสงค์เพื่อปรับเด็กพื้นเมืองให้เข้ากับวัฒนธรรมใหม่ โรงเรียนนี้ตั้งอยู่ในดินแดนดั้งเดิมของ Secwepemc กลุ่มชาติพันธุ์ในหมู่เฟิตส์เนชันส์ และดำเนินกิจการต่อมาจน ค.ศ. 1977 ก่อนจะปิดตัวลงในปีรุ่งขึ้น ครูใหญ่คนแรก คือ Michel Hagan ซึ่งดำรงตำแหน่งจนลาออกใน ค.ศ. 1892 รัฐบาลสมัยนั้นจึงให้คณะนักบวชที่เรียก Oblates of Mary Immaculate เข้าดำเนินกิจการของโรงเรียนแทน นักบวชนาม จี.พี. ดันลอป (G.P. Dunlop) จึงเข้าเป็นครูใหญ่ใน ค.ศ. 1958 โดยเป็นการย้ายตำแหน่งมาจากโรงเรียนประจำอินเดียนคูตเนย์ (Kootenay Indian Residential School) ในรัฐบริติชโคลัมเบีย
การออกกฎหมายบังคับให้เด็กพื้นเมืองต้องเข้าโรงเรียนประจำในคริสต์ทศวรรษ 1920 ทำให้เด็กชาติพันธุ์ Secwepemc หลายร้อยคนต้องเข้าอยู่ประจำที่โรงเรียนนี้ โดยมีการใช้กำลังพรากเด็กหลายคนไปจากบ้านเรือนเพื่อนำมาไว้ที่นี่ เด็กที่เข้าเรียน ณ ที่นี้ถูกห้ามใช้ภาษา Secwepemctsin อันเป็นภาษาพื้นเมือง และห้ามนับถือภูตผีตามประเพณีของตัว จำนวนนักเรียนที่มากมายทำให้โรงเรียนนี้มีสถานะเป็นโรงเรียนประจำที่ใหญ่ที่สุดในประเทศแคนาดาอยู่ช่วงหนึ่ง
วันที่ 24 ธันวาคม ค.ศ. 1924 เพลิงไหม้ตึกหญิง ทำให้นักเรียน 40 คนต้องทนอากาศติดลบ 10 องศาเซลเซียส โดยสวมใส่แต่ชุดสำหรับกลางคืน
ใน ค.ศ. 1962 นักเต้นจากโรงเรียนนี้ได้รับโล่นอร์แมนเดย์คอนเฟเดอเรชันไลฟ์ (Norman Day Confederation Life shield) หลังได้ 3 อันดับแรกในการแข่งเต้นพื้นเมืองสำหรับบุคคลอายุต่ำกว่า 18 ปีที่เทศกาลดนตรี Okanagan ต่อมาใน ค.ศ. 1964 ซิสเตอ Mary Leoita หัวหน้ากลุ่มนักเต้น ถูกย้ายไปจากโรงเรียนนี้ และหาคนมาแทนไม่ได้ กลุ่มนักเต้นจึงถูกยุบ
โรงเรียนนี้ยังปรากฏในภาพยนตร์คริสต์มาสเรื่อง "อายส์ออฟเดอะชิลเดรน" (Eyes of the Children) เมื่อ ค.ศ. 1962 ซึ่งจอร์จ รอเบิร์ตสัน (George Robertson) ผลิต มีเนื้อหาว่าด้วยนักเรียน 400 คนที่ตระเตรียมเทศกาลคริสต์มาส นำออกฉายทางสถานีโทรทัศน์ซีบีซีในวันคริสต์มาส
สุสานหมู่.
ในเดือนพฤษภาคม ค.ศ. 2021 ด้วยความอนุเคราะห์ของผู้เชี่ยวชาญด้านเรดาร์เจาะพื้นดิน (ground-penetrating radar) จึงพบศพเด็ก 215 คนถูกฝังอยู่ในพื้นที่โรงเรียน Rosanne Casimir หัวหน้ากลุ่ม Tk’emlups te Secwepemc กลุ่มชาติพันธุ์ในหมู่เฟิตส์เนชันส์ เชื่อว่า การตายเหล่านี้ไม่มีบันทึกไว้ และกำลังตรวจสอบว่า มีจดหมายเหตุที่เกี่ยวข้องอยู่ในราชพิพิธภัณฑ์บริติชโคลัมเบีย (Royal British Columbia Museum) หรือไม่ Casimir ยังกล่าวว่า การสแกนเรดาร์ยังไม่เสร็จสิ้น คาดว่า จะค้นพบเพิ่มเติมอีก
ริชาร์ด จ็อก (Richard Jock) หัวหน้าการสาธารณสุขเฟิตส์เนชันส์ (First Nations Health Authority) แถลงว่า สถานการณ์ดังกล่าวแสดงให้เห็นถึงผลลัพธ์ของระบบโรงเรียนประจำที่สร้างความเสียหายให้แก่กลุ่มชาติพันธุ์เฟิตส์เนชันส์มายาวนาน จอห์น ฮอร์แกน (John Horgan) พรีเมียร์แห่งบริติชโคลัมเบีย กล่าวว่า รู้สึกตระหนกและเสียใจต่อการค้นพบครั้งนี้ และจะสนับสนุนการทำงานเพิ่มเติมเพื่อให้ประจักษ์ถึงขอบเขตของความสูญเสียครั้งนี้อย่างเต็มที่ มาร์ก มิลเลอร์ (March Miller) รัฐมนตรีว่าการกระทรวงกิจการพื้นเมือง (Ministry of Indigenous Services) ก็ว่า จะสนับสนุนอีกแรง
Kamloops Indian Residential School
E'Last
เอชแอนด์ดี
เอชแอนด์ดี  เป็นนักร้องดูโอชาวเกาหลีใต้ที่ก่อตั้งโดย พอคเก็ตดอลสตูดิโอในปี พ.ศ. 2563 ทั้งคู่เปิดตัวเมื่อวันที่ 21 เมษายน พ.ศ. 2563 ด้วยเพลง "Soulmate"
ก่อนที่พวกเขาจะเดบิวต์ในฐานะดูโอสมาชิกทั้งสองได้เข้าร่วมในฐานะผู้เข้าแข่งขันในหลายรายการ ก่อนหน้านี้ฮันกยุลเคยเดบิวต์ในฐานะสมาชิกของ IM วงบัลลาดของ Yama และ Hotchicks เอนเตอร์เทนเมนต์ และในปี พ.ศ. 2560 และ 2561 ได้เข้าร่วมรายการ "" ร่วมกับสมาชิกของเขา กลุ่มนี้จะถูกยกเลิกเนื่องจากไม่มีความเคลื่อนไหวตั้งแต่นั้นเป็นต้นมา โดฮย็อนเคยแข่งขันในรายการ "Under Nineteen" ในปี พ.ศ. 2561 และ 2562
ต่อมาในปี 2562 ทั้งฮังกยุลและโดฮย็อนได้เข้าแข่งขันในรายการ"พรอดิวซ์เอ็กซ์ 101"ซึ่งเป็นตัวแทนของเอ็มบีเคเอนเตอร์เทนเมนต์ร่วมกับคิม ยองซัง เด็กฝึกหัดจากสถานี MBK ในตอนจบของรายการ ฮันกยุลและโดฮย็อนได้อันดับที่ 7 และ 8 ตามลำดับ ทำให้พวกเขาเป็นส่วนหนึ่งของรายการเปิดตัวสมาชิกของกลุ่ม เอ็กซ์วัน พวกเขาได้เร่วมกับวงจนถึงยุบวงในวันที่ 6 มกราคม พ.ศ. 2563
หลังจากการยุบวง X1 ทั้งสองได้จัดงานแฟนมีทติ้งชื่อ "Happy Day" ในวันที่ 2 กุมภาพันธ์ พ.ศ. 2563
กลุ่มปฐมชาติ
H&amp;D
ลูซี
ลูซี  เป็นวงดนตรีชาวเกาหลีใต้ที่ก่อตั้งขึ้นระหว่างรายการแสดงความสามารถทางโทรทัศน์ของ JTBC ชื่อ "ซูเปอร์แบนด์"ในปี พ.ศ 2562 วงนี้ได้อันดับที่สองในการแข่งขัน พวกเขาปล่อยซิงเกิลเปิดตัวชื่อ "Dear" ในวันที่ 8 พฤษภาคม พ.ศ. 2563
Lucy (South Korean band)
วีไอ (วงดนตรี)
วีไอ (; ออกเสียงว่า "We-I" เขียนเป็น WEi) เป็นวงบอยแบนด์สัญชาติเกาหลีใต้ 6 คนที่ก่อตั้งโดยโอยูไอเอนเตอร์เทนเมนต์ ประกอบด้วย ชัง แด-ฮย็อน, คิม ดง-ฮัน, ยู ยง-ฮา, คิม โย-ฮัน, คัง ซ็อก-ฮวา และ คิม จุน-ซอ เปิดตัวครั้งแรกเมื่อวันที่ 5 ตุลาคม พ.ศ. 2563 โดยมินิอัลบั้มชุดแรกของวงมีชื่อว่า "Identity: First Sight"
ในปี 2017 ชัง แด-ฮย็อน และ คิม ดง-ฮัน ได้เข้าร่วมรายการ พรอดิวซ์ 101 (ฤดูกาล 2) โดยที่ ดงฮัน จบรายการด้วยอันดับที่ 29 และแดฮยอน จบด้วยอันดับที่ 83 หลังจากที่รายการสิ้นสุด ดงฮันได้เดบิวต์กับวง เจบีเจ ส่วนแดฮยอนเดบิวต์กับวง Rainz ทั้งคู่ทำกิจกรรมวงในระยะเวลาหนึ่ง จนถึงปี 2018 วงของพวกเขาก็จบกิจกรรมไป หลังจากนั้น ดงฮันก็เดบิวต์เป็นศิลปินเดี่ยวในเดือนมิถุนายน ปี 2018 และแดฮยอนก็เดบิวต์เป็นศิลปินเดี่ยวเช่นกัน ในเดือนกรกฎาคม ปี 2019
ในปีเดียวกัน คัง ซ็อก-ฮวา ยังคงเป็นเด็กฝึกอยู่ที่ วายจีเอนเตอร์เทนเมนต์ และได้เข้าร่วมรายการ YG Treasure box แต่สุดท้ายก็ไม่ได้อยู่ในไลน์อัพเดบิวต์
ยู ยง-ฮา และ คิม จุน-ซอ ได้เข้าร่วมรายการ Under Nineteen โดยที่ ยงฮาจบรายการด้วยอันดับที่ 3 และ จุนซอได้อันดับที่ 9 ทำให้ทั้งคู่ได้เดบิวต์กับวง 1the9 ในวันที่ 13 เมษายน ปี 2019 และวงได้จบกิจกรรมในวันที่ 8 สิงหาคม ปี 2020
ในเดือนพฤษภาคม ปี 2019 ทั้ง คิม โย-ฮัน และ คัง ซ็อก-ฮวา ได้เข้าร่วมรายการ พรอดิวซ์เอ็กซ์ 101 โดยในตอนนั้นโยฮันเข้าร่วมรายการในฐานะเด็กฝึกของวีเอ็นเตอร์เทนเม้นท์ ส่วนซอกฮวาในฐานะเด็กฝึกอิสระ และซอกฮวาจบรายการด้วยอันดับที่ 35 ส่วนโยฮันจบรายการด้วยอันดับที่ 1 นั้นทำให้ได้บิวต์เป็นเซ็นเตอร์ของวง เอ็กซ์วัน โดยเดบิวต์ในวันที่ 27 เดือนสิงหาคม ปี 2019 แต่อย่างไรก็ตามวงก็ยุบไปในวันที่ 6 มกราคม ปี 2020
1 https://www.xportsnews.com/article/923927
2 https://tenasia.hankyung.com/topic/article/2017101199934
3 https://www.yna.co.kr/view/AKR20180619147100005?input=1195m
4 https://www.nocutnews.co.kr/news/5200191
5 https://sports.chosun.com/news/ntype.htm?id=201811150100148980011217&amp;servicedate=20181115
6 https://m.joynews24.com/v/1285268
7 https://m.post.naver.com/viewer/postView.nhn?volumeNo=28959657&amp;memberNo=36638490
8 https://n.news.naver.com/entertain/now/article/609/0000308796
9 https://www.hk01.com/%E9%96%8B%E7%BD%90/309095/produce-x-101-5%E6%9C%883%E6%97%A5%E9%96%8B%E6%92%AD-%E5%8D%B3%E7%9D%8710%E5%90%8D%E5%91%BC%E8%81%B2%E6%9C%80%E9%AB%98%E7%9A%84%E6%BD%9B%E5%8A%9B%E8%82%A1
10 https://n.news.naver.com/entertain/now/article/213/0001120297
Wei (band)
ทฤษฎีบทฟังก์ชันผกผัน
ในคณิตศาสตร์ โดยเฉพาะในสาขาคณิตวิเคราะห์ ทฤษฎีบทฟังก์ชันผกผัน  เป็นทฤษฎีบทที่ระบุเงื่อนไขที่เพียงพอที่ทำให้ฟังก์ชันสามารถหาอินเวอร์สได้บนย่านใกล้เคียงของจุดบางจุดในโดเมนของฟังก์ชัน เงื่อนไขดังกล่าวคือ "อนุพันธ์ของฟังก์ชันนั้นเป็นฟังก์ชันต่อเนื่อง และไม่เท่ากับศูนย์ที่จุดนั้น"
ทฤษฎีบทนี้สมมูลกับทฤษฎีบทฟังก์ชันโดยปริยาย
ทฤษฎีบทนี้ยังเป็นจริงสำหรับปริภูมิและฟังก์ชันจำนวนมาก อาทิ ในกรณีที่ formula_1 เป็นฟังก์ชันโฮโลมอร์ฟิก หรือเป็นฟังก์ชันหาอนุพันธ์ได้ระหว่างแมนิโฟลด์ หรือเป็นฟังก์ชันหาอนุพันธ์ได้ระหว่างปริภูมิบานาค เป็นต้น
เนื้อความของทฤษฎีบท.
ทฤษฎีบทข้างต้นมีหลายแบบสำหรับเงื่อนไขแตกต่างกัน ด้านล่างเป็นรูปแบบหนึ่ง
โดยใช้กฎลูกโซ่ จะได้ว่าอนุพันธ์ของฟังก์ชันผกผันนั้นจะเท่ากับ formula_2
ในกรณีที่ formula_3 และ formula_1 เป็นฟังก์ชันในชั้น formula_5 (นั่นคือ formula_1 หาอนุพันธ์ได้และอนุพันธ์เป็นฟังก์ชันต่อเนื่อง) จะได้ทฤษฎีบทในแคลคูลัสตัวแปรเดียวดังนี้
พิจารณาฟังก์ชันค่าเวกเตอร์ formula_7 กำหนดโดย
เมทริกซ์จาโคเบียนของ formula_9 คือ
โดยมีดีเทอร์มิแนนท์เท่ากับ
จะเห็นได้ว่าดีเทอร์มิแนนท์ formula_12 ไม่เป็นศูนย์ทุกที่ โดยใช้ทฤษฎีบทฟังก์ชันผกผันจึงยืนยันได้ว่า ทุก ๆ จุด formula_13 จะมีย่านใกล้เคียงของ formula_14 ที่ทำให้ formula_15 หาอินเวอร์สได้ แต่ไม่ได้หมายความว่า formula_15 จะหาอินเวอร์สได้บนโดเมนทั้งหมด ทั้งนี้เพราะว่า formula_15 ไม่เป็นฟังก์ชันหนึ่งต่อหนึ่งด้วยซ้ำ (เพราะ formula_18 ดังนั้น formula_15 เป็นฟังก์ชันคาบ)
ตัวอย่างค้านเมื่อสละเงื่อนไขบางส่วน.
ถ้าหากไม่มีเงื่อนไขที่ว่าอนุพันธ์ของฟังก์ชันต้องต่อเนื่องแล้ว ทฤษฎีบทข้างต้นไม่เป็นจริง ตัวอย่างเช่นฟังก์ชัน formula_20 กำหนดโดย
formula_21 และ formula_22
มีอนุพันธ์ที่ไม่ต่อเนื่องดังนี้
formula_23 และมีจุดที่ทำให้ formula_24 ทุก ๆ ย่านใกล้เคียงของ 0
ที่จุดดังกล่าวเป็นจุดสูงสุดสัมพัทธ์หรือจุดต่ำสุดสัมพัทธ์ของฟังก์ชัน formula_1 ดังนั้น formula_1 จึงไม่เป็นฟังก์ชันหนึ่งต่อหนึ่ง และหาอินเวอร์สไม่ได้ทุกช่วงที่มี formula_27
หรืออีกนัยหนึ่ง เส้นความชัน formula_28 ไม่ได้กำกับหรือบังคับจุดใกล้เคียง ซึ่งเส้นโค้งความชันที่จุดนั้น ๆ จะสั่น (oscillate) เป็นจำนวนอนันต์นับไม่ได้
วิธีการพิสูจน์.
ทฤษฎีบทฟังก์ชันผกผันมีบทพิสูจน์ที่หลากหลาย บทพิสูจน์ส่วนใหญ่ใช้หลักการการส่งแบบหดตัว หรือที่รู้จักกันในชื่อ ทฤษฎีบทจุดตรึงบานาค และเนื่องจากทฤษฎีบทจุดตรึงนั้นสามารถขยายนัยทั่วไปไปยังกรณีมิติเป็นอนันต์ (ในปริภูมิบานาค) ได้ ทำให้ทฤษฎีบทฟังก์ชันผกผันขยายนัยทั่วไปไปยังมิติอนันต์ได้
บทพิสูจน์แบบหนึ่งใช้ทฤษฎีบทค่าขีดสุดสำหรับฟังก์ชันบนเซตกระชับ
การขยายนัยทั่วไป.
แมนิโฟลด์.
ให้ formula_29 เป็นฟังก์ชันหาอนุพันธ์ได้ (ในชั้น formula_5) หากดิฟเฟอเรนเชียลของ formula_31
เป็นฟังก์ชันหนึ่งต่อหนึ่งทั่วถึงเชิงเส้นที่จุด formula_33 ใน formula_34 แล้วจะมีย่านใกล้เคียงเปิด formula_35 ของ formula_33 ที่ทำให้
เป็นอนุพันธสัณฐาน สังเกตว่าทฤษฎีบทข้างต้นยืนยันว่าส่วนเชื่อมโยงใน formula_34 และ formula_39 ที่มี formula_33 และ formula_41 เป็นสมาชิกจะมีมิติเท่ากัน นอกจากนี้ถ้าอนุพันธ์ของ formula_31 เป็นฟังก์ชันสมสัณฐานทุกจุด formula_33 ใน formula_34 แล้วการส่ง formula_31 จะเป็นอนุพันธสัณฐานเฉพาะที่ (local diffeomorphism)
ปริภูมิบานาค.